Sîyasetmedaro kurd Mustafa Çelîko ke 6ê çeleyê 2020î de bajarê Bremenî yê Almanya de amebi tepiştene roja pancşeme (siba) do Hamburg de mehkemeya ci  dest pê bikero.
Mustafa Çelîko ke tewr aktîvîteyanê sîyasîyan bîyo sey xeylêk sîyasetmedaranê kurdan ê bînan sey  ''endamê organîzasyonê terorî'' yeno sûcdarkerdene.  2ê temmuza 2020î (siba) do bajarê Hamburgî de roniştişê dewaya ci dest pê bikerê.
Roniştişo verên do 2ê temmuze saete yewendes de, Sievekingplatz 3, OLG Hamburg de bêro kerdene. Roniştişê bînî zî  9, 10, 29 û 30ê temmuze  û 7, 8, 13  û 14ê tebaxe  de saete des de bêrê kerdene.
Sîyasetmedaro kurd Mustafa Çelîko ke 11ê kanûne 2015 de amebi tepiştene û madeyê 129byî ra amebi hukmkerdene di serrî zîndan de mendbi.Çelîko ke xeylêk problemê ci yê weşîye estî  ganî hewte de rayêke kontrolê doktorî ra ravêro.
